CELEX: 32021D1396
Language: fi
Date: 2021-08-13 00:00:00
Title: Euroopan keskuspankin päätös (EU) 2021/1396, annettu 13 päivänä elokuuta 2021, valvottavien yhteisöjen kansallisille toimivaltaisille viranomaisille ilmoittamien valvontatietojen toimittamisesta Euroopan keskuspankille komission täytäntöönpanoasetusten (EU) N:o 680/2014 ja (EU) 2016/2070 nojalla annetun päätöksen EKP/2014/29 muuttamisesta (EKP/2021/39)

24.8.2021   
               
               
                  FI
               
               
                  Euroopan unionin virallinen lehti
               
               
                  L 300/74
               
            
         EUROOPAN KESKUSPANKIN PÄÄTÖS (EU) 2021/1396,
         annettu 13 päivänä elokuuta 2021,
         valvottavien yhteisöjen kansallisille toimivaltaisille viranomaisille ilmoittamien valvontatietojen toimittamisesta Euroopan keskuspankille komission täytäntöönpanoasetusten (EU) N:o 680/2014 ja (EU) 2016/2070 nojalla annetun päätöksen EKP/2014/29 muuttamisesta (EKP/2021/39)
         EUROOPAN KESKUSPANKIN NEUVOSTO, joka
         ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 6 artiklan 2 kohdan,
         ottaa huomioon kehyksen perustamisesta YVM:n puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa 16 päivänä huhtikuuta 2014 annetun Euroopan keskuspankin asetuksen (EU) N:o 468/2014 (YVM-kehysasetus) (EKP/2014/17) (2) ja erityisesti sen 21 artiklan 1 kohdan ja 140 artiklan 4 kohdan,
         ottaa huomioon valvontaelimen ehdotuksen,
         sekä katsoo seuraavaa:
         
                     (1)
                  
                  
                     Päätöksessä EKP/2014/29 (3) säädetään menettelyistä, jotka koskevat valvottavien yhteisöjen kansallisille toimivaltaisille viranomaisille raportoimien tietojen toimittamista Euroopan keskuspankille (EKP) komission täytäntöönpanoasetuksen (EU) N:o 680/2014 (4) ja komission täytäntöönpanoasetuksen (EU) 2016/2070 (5) mukaisesti.
                  
               
                     (2)
                  
                  
                     Euroopan komissio hyväksyi 17 päivänä joulukuuta 2020 komission täytäntöönpanoasetuksen (EU) 2021/451 (6), jolla kumotaan ja korvataan täytäntöönpanoasetus (EU) N:o 680/2014 ja vahvistetaan uudet vakavaraisuusvalvontaan liittyvää raportointia koskevat standardit, joita sovelletaan 28 päivästä kesäkuuta 2021.
                  
               
                     (3)
                  
                  
                     komissio hyväksyi 15 päivänä maaliskuuta 2021 komission täytäntöönpanoasetuksen (EU) 2021/453 (7), jossa täsmennetään uudet standardit markkinariskiä koskevien erityisten ilmoittamisvaatimusten osalta.
                  
               
                     (4)
                  
                  
                     Päätöksessä EKP/2014/29 säädetään valvottavien yhteisöjen kansallisille toimivaltaisille viranomaisille asiaankuuluvan unionin lainsäädännön mukaisesti ilmoittamien tietojen keräämisestä ja laaduntarkastuksesta. Tämän vuoksi päätöksessä EKP/2014/29 täytyisi säätää valvottavien yhteisöjen kansallisille toimivaltaisille viranomaisille täytäntöönpanoasetuksen (EU) 2016/2070, täytäntöönpanoasetuksen (EU) 2021/451 ja täytäntöönpanoasetuksen (EU) 2021/453 mukaisesti ilmoittamien tietojen keräämisestä ja laaduntarkastuksesta. Päätös EKP/2014/29 olisi näin ollen päivitettävä täytäntöönpanoasetuksen (EU) 2021/451 ja täytäntöönpanoasetuksen (EU) 2021/453 huomioon ottamiseksi, jotta varmistetaan, että kansalliset toimivaltaiset viranomaiset toimittavat EKP:lle asiaankuuluvat tiedot.
                  
               
                     (5)
                  
                  
                     Lisäksi Euroopan pankkiviranomainen (EPV) kumosi ja korvasi toimivaltaisten viranomaisten raportoinnista Euroopan pankkiviranomaiselle 23 päivänä syyskuuta 2015 annetun EPV:n päätöksen (EBA/DC/2015/130) (8) toimivaltaisten viranomaisten vakavaraisuusvalvontaan liittyvästä raportoinnista EPV:lle 5 päivänä kesäkuuta 2020 annetulla EPV:n päätöksellä (EBA/DC/2020/334) (9). Siinä edellytetään, että toimivaltaiset viranomaiset, EKP mukaan luettuna, toimittavat valvontaan liittyvän raportoinnin tiedot ja valvontaan liittyvien rahoitustietojen raportoinnin tiedot muun muassa EPV:lle. Tätä tarkoitusta varten EPV:n päätöksessä EBA/DC/2020/334 täsmennetään päivämäärät, joina toimivaltaisten viranomaisten on toimitettava nämä tiedot EPV:lle.
                  
               
                     (6)
                  
                  
                     Lisäksi EPV kumosi ja korvasi valvontaan liittyvistä vertailutiedoista 31 päivänä toukokuuta 2016 annetun EPV:n päätöksen (EBA/DC/2015/156) (10) valvontaan liittyvistä vertailutiedoista 5 päivänä kesäkuuta 2020 annetulla EPV:n päätöksellä (EBA/DC/2020/337) (11). Siinä edellytetään, että toimivaltaiset viranomaiset, EKP mukaan luettuna, toimittavat valvontaan liittyvät vertailutiedot EPV:lle. Tätä tarkoitusta varten EPV:n päätöksessä EBA/DC/2020/337 täsmennetään päivämäärä, jona toimivaltaisten viranomaisten on toimitettava nämä tiedot EPV:lle.
                  
               
                     (7)
                  
                  
                     Päätös EKP/2014/29 olisi näin ollen päivitettävä myös sen varmistamiseksi, että EKP saa nämä tiedot kansallisilta toimivaltaisilta viranomaisilta oikea-aikaisesti ja EKP voi toimittaa ne EPV:lle EPV:n päätösten EBA/DC/2020/334 ja EBA/DC/220/337 mukaisesti.
                  
               
                     (8)
                  
                  
                     Näin ollen päätös EKP/2014/29 olisi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutokset
            Muutetaan päätös EKP/2014/29 seuraavasti:
            
                        1)
                     
                     
                        korvataan otsikko seuraavasti:
                        ”Euroopan keskuspankin päätös, annettu 2 päivänä heinäkuuta 2014, valvottavien yhteisöjen kansallisille toimivaltaisille viranomaisille ilmoittamien valvontatietojen toimittamisesta EKP:lle (EKP/2014/29)”;
                     
                  
                        2)
                     
                     
                        korvataan 1 artikla seuraavasti:
                        
                           ”1 artikla
                           Soveltamisala
                           Tässä päätöksessä säädetään YVM-kehysasetuksen 21 artiklan nojalla menettelyistä, jotka koskevat valvottavien yhteisöjen kansallisille toimivaltaisille viranomaisille raportoimien tietojen toimittamista EKP:lle komission täytäntöönpanoasetuksen (EU) 2016/2070 (*1), komission täytäntöönpanoasetuksen (EU) 2021/451 (*2) ja komission täytäntöönpanoasetuksen (EU) 2021/453 (*3) mukaisesti.
                        
                        
                           (*1)  Komission täytäntöönpanoasetus (EU) 2016/2070, annettu 14 päivänä syyskuuta 2016, lomakkeiden, määritelmien ja tietotekniikkaratkaisujen teknisistä täytäntöönpanostandardeista, joita laitosten on käytettävä raportoidessaan Euroopan pankkiviranomaiselle ja toimivaltaisille viranomaisille Euroopan parlamentin ja neuvoston direktiivin 2013/36/EU 78 artiklan 2 kohdan mukaisesti (EUVL L 328, 2.12.2016, s. 1)."
                        
                        
                           (*2)  Komission täytäntöönpanoasetus (EU) 2021/451, annettu 17 päivänä joulukuuta 2020, teknisistä täytäntöönpanostandardeista Euroopan parlamentin ja neuvoston asetuksen (EU) N:o 575/2013 soveltamiseksi laitosten vakavaraisuusvalvontaan liittyvän raportoinnin osalta ja täytäntöönpanoasetuksen (EU) N:o 680/2014 kumoamisesta (EUVL L 97, 19.3.2021, s. 1)."
                        
                        
                           (*3)  Komission täytäntöönpanoasetus (EU) 2021/453, annettu 15 päivänä maaliskuuta 2021, teknisistä täytäntöönpanostandardeista Euroopan parlamentin ja neuvoston asetuksen (EU) N:o 575/2013 soveltamiseksi markkinariskiä koskevien erityisten ilmoittamisvaatimusten osalta (EUVL L 89, 16.3.2021, s. 3).”;"
                        
                     
                  
                        3)
                     
                     
                        korvataan 3 artikla seuraavasti:
                        
                           ”3 artikla
                           Ilmoituspäivämäärät
                           
                              1.   Kansallisten toimivaltaisten viranomaisten on toimitettava EKP:lle täytäntöönpanoasetuksessa (EU) 2021/451 ja täytäntöönpanoasetuksessa (EU) 2021/453 tarkoitetut ja valvottavien yhteisöjen niille raportoimat tiedot viimeistään seuraavien ajankohtien mukaisesti:
                              
                                          a)
                                       
                                       
                                          kansallisten toimivaltaisten viranomaisten on toimitettava EKP:lle seuraaviin yhteisöihin liittyvät tiedot täytäntöönpanoasetuksen (EU) 2021/451 3 artiklassa ja 20 artiklan 3 kohdassa tarkoitettuja asiaankuuluvia ilmoituspäivämääriä ja täytäntöönpanoasetuksen (EU) 2021/453 1 artiklan 2 kohdassa tarkoitettuja asiaankuuluvia raportointipäivämääriä seuraavana 10. työpäivänä klo 12.00 Keski-Euroopan aikaa (CET) (*4) mennessä:
                                          
                                                      i)
                                                   
                                                   
                                                      merkittävät valvottavat yhteisöt, jotka raportoivat valvontamekanismiin osallistuvien jäsenvaltioiden korkeimmalla konsolidointitasolla;
                                                   
                                                
                                                      ii)
                                                   
                                                   
                                                      merkittävät valvottavat yhteisöt, jotka eivät kuulu valvottavaan ryhmittymään;
                                                   
                                                
                                                      iii)
                                                   
                                                   
                                                      valvottavat yhteisöt, jotka luokitellaan jäsenvaltiossaan merkittäviksi kolmen merkittävimmän luottolaitoskriteerin mukaisesti ja jotka raportoivat konsolidoinnin perusteella tai laitoskohtaisesti, jos niiden ei edellytetä raportoivan konsolidoinnin perusteella;
                                                   
                                                
                                                      iv)
                                                   
                                                   
                                                      muut valvottavat yhteisöt, jotka raportoivat konsolidoinnin perusteella tai laitoskohtaisesti, jos niiden ei edellytetä raportoivan konsolidoinnin perusteella, ja jotka ovat toimivaltaisten viranomaisten vakavaraisuusvalvontaan liittyvästä raportoinnista EPV:lle 5 päivänä kesäkuuta 2020 annetun EPV:n päätöksen EBA/DC/2020/334 (*5) 2 artiklan 3 kohdassa määriteltyjä jäsenvaltion suurimpia laitoksia;
                                                   
                                                
                                    
                                          b)
                                       
                                       
                                          jos a alakohtaa ei sovelleta, kansallisten toimivaltaisten viranomaisten on toimitettava EKP:lle seuraaviin yhteisöihin liittyvät tiedot täytäntöönpanoasetuksen (EU) 2021/451 3 artiklassa tarkoitettuja ilmoituspäivämääriä ja täytäntöönpanoasetuksen (EU) 2021/453 1 artiklan 2 kohdassa tarkoitettuja asiaankuuluvia raportointipäivämääriä seuraavana 25. työpäivänä klo 12.00 Keski-Euroopan aikaa (CET) mennessä:
                                          
                                                      i)
                                                   
                                                   
                                                      merkittävät valvottavat yhteisöt;
                                                   
                                                
                                                      ii)
                                                   
                                                   
                                                      vähemmän merkittävät valvottavat yhteisöt.
                                                   
                                                
                                    
                           
                              2.   Kansallisten toimivaltaisten viranomaisten on toimitettava EKP:lle täytäntöönpanoasetuksessa (EU) 2016/2070 tarkoitetut tiedot seuraavien ajankohtien mukaisesti:
                              
                                          a)
                                       
                                       
                                          kansallisten toimivaltaisten viranomaisten on ilmoitettava EKP:lle seuraaviin yhteisöihin liittyvät tiedot komission täytäntöönpanoasetuksen (EU) 2016/2070 kutakin tietoerää koskevassa asiaankuuluvassa säännöksessä tarkoitettuja asiaankuuluvia raportointipäivämääriä seuraavana 10. työpäivänä klo 12.00 Keski-Euroopan aikaa (CET) mennessä:
                                          
                                                      i)
                                                   
                                                   
                                                      merkittävät valvottavat yhteisöt, jotka raportoivat valvontamekanismiin osallistuvien jäsenvaltioiden korkeimmalla konsolidointitasolla;
                                                   
                                                
                                                      ii)
                                                   
                                                   
                                                      merkittävät valvottavat yhteisöt, jotka eivät kuulu valvottavaan ryhmittymään;
                                                   
                                                
                                                      iii)
                                                   
                                                   
                                                      valvottavat yhteisöt, jotka luokitellaan jäsenvaltiossaan merkittäviksi kolmen merkittävimmän luottolaitoskriteerin mukaisesti ja jotka raportoivat konsolidoinnin perusteella tai laitoskohtaisesti, jos niiden ei edellytetä raportoivan konsolidoinnin perusteella;
                                                   
                                                
                                                      iv)
                                                   
                                                   
                                                      vähemmän merkittävät valvottavat yhteisöt, jotka raportoivat valvontamekanismiin osallistuvien jäsenvaltioiden korkeimmalla konsolidointitasolla, mikäli ne ovat unionin korkeimmalla konsolidointitasolla, ja vähemmän merkittävät valvottavat yhteisöt, jotka raportoivat laitoskohtaisesti, jos ne eivät kuulu valvottavaan ryhmittymään, EPV:n päätöksen EBA/DC/2020/337 1 artiklan 2 kohdan mukaisesti;
                                                   
                                                
                                    
                                          b)
                                       
                                       
                                          jos a alakohtaa ei sovelleta, kansallisten toimivaltaisten viranomaisten on toimitettava EKP:lle seuraaviin yhteisöihin liittyvät tiedot täytäntöönpanoasetuksen (EU) 2016/2070 kutakin tietoerää koskevassa asiaankuuluvassa säännöksessä tarkoitettuja asiaankuuluvia raportointipäivämääriä seuraavana 25. työpäivänä työajan päättyessä:
                                          
                                                      i)
                                                   
                                                   
                                                      merkittävät valvottavat yhteisöt;
                                                   
                                                
                                                      ii)
                                                   
                                                   
                                                      vähemmän merkittävät valvottavat yhteisöt.
                                                   
                                                
                                    
                        
                        
                           (*4)  Keski-Euroopan ajassa (CET) otetaan huomioon siirtyminen Keski-Euroopan kesäaikaan."
                        
                        
                           (*5)  Luettavissa EPV:n verkkosivuilla”;"
                        
                     
                  
                        4.
                     
                     
                        lisätään seuraava 7 b artikla:
                        
                           ”7 b artikla
                           Tietojen antaminen ensimmäisen kerran Euroopan keskuspankin päätöksen (EU) 2021/1396 (EKP/2021/39) voimaantulon jälkeen
                           Kansallisten toimivaltaisten viranomaisten on toimitettava niille täytäntöönpanoasetuksen (EU) 2016/2070, täytäntöönpanoasetuksen (EU) 2021/451 ja komission täytäntöönpanoasetuksen (EU) 2021/453 nojalla ilmoitetut tiedot tämän Euroopan keskuspankin päätöksen (EU) 2021/1396 (EKP/2021/39) (*) mukaisesti kyseisen päätöksen voimaantuloa seuraavista ensimmäisistä sovellettavista ilmoitus- tai raportointipäivämääristä lukien.
                        
                        
                           (*)  Euroopan keskuspankin päätös (EU) 2021/1396, annettu 13 päivänä elokuuta 2021, valvottavien yhteisöjen kansallisille toimivaltaisille viranomaisille ilmoittamien valvontatietojen toimittamisesta Euroopan keskuspankille komission täytäntöönpanoasetusten (EU) N:o 680/2014 ja (EU) 2016/2070 nojalla annetun päätöksen EKP/2014/29 muuttamisesta (EKP/2021/39) (EUVL L 300, 24.8.2021, s.74).”;"
                        
                     
                  
         
            2 artikla
            Voimaantulo
            Tämä päätös tulee voimaan päivänä, jona se annetaan tiedoksi niille, joille se on osoitettu.
         
         
            3 artikla
            Osoitus
            Tämä päätös on osoitettu osallistuvien jäsenvaltioiden kansallisille toimivaltaisille viranomaisille.
         
         
            Tehty Frankfurt am Mainissa 13 päivänä elokuuta 2021.
            
               
                  EKP:n puheenjohtaja
               
               Christine LAGARDE
            
         
         
            (1)  EUVL L 287, 29.10.2013, s. 63.
         
            (2)  EUVL L 141, 14.5.2014, s. 1.
         
            (3)  Euroopan keskuspankin päätös 2014/4777/EU, annettu 2 päivänä heinäkuuta 2014, valvottavien yhteisöjen kansallisille toimivaltaisille viranomaisille ilmoittamien valvontatietojen toimittamisesta Euroopan keskuspankille komission täytäntöönpanoasetusten (EU) N:o 680/2014 ja (EU) 2016/2070 nojalla (EUVL L 214, 19.7.2014, s. 34).
         
            (4)  Komission täytäntöönpanoasetus (EU) N:o 680/2014, annettu 16 päivänä huhtikuuta 2014, Euroopan parlamentin ja neuvoston asetuksen (EU) N:o 575/2013 mukaisista laitosten vakavaraisuusvalvontaan liittyvää raportointia koskevista teknisistä täytäntöönpanostandardeista (EUVL L 191, 28.6.2014, s. 1).
         
            (5)  Komission täytäntöönpanoasetus (EU) 2016/2070, annettu 14 päivänä syyskuuta 2016, lomakkeiden, määritelmien ja tietotekniikkaratkaisujen teknisistä täytäntöönpanostandardeista, joita laitosten on käytettävä raportoidessaan Euroopan pankkiviranomaiselle ja toimivaltaisille viranomaisille Euroopan parlamentin ja neuvoston direktiivin 2013/36/EU 78 artiklan 2 kohdan mukaisesti (EUVL L 328, 2.12.2016, s. 1).
         
            (6)  Komission täytäntöönpanoasetus (EU) 2021/451, annettu 17 päivänä joulukuuta 2020, teknisistä täytäntöönpanostandardeista Euroopan parlamentin ja neuvoston asetuksen (EU) N:o 575/2013 soveltamiseksi laitosten vakavaraisuusvalvontaan liittyvän raportoinnin osalta ja täytäntöönpanoasetuksen (EU) N:o 680/2014 kumoamisesta (EUVL L 97, 19.3.2021, s. 1).
         
            (7)  Komission täytäntöönpanoasetus (EU) 2021/453, annettu 15 päivänä maaliskuuta 2021, teknisistä täytäntöönpanostandardeista Euroopan parlamentin ja neuvoston asetuksen (EU) N:o 575/2013 soveltamiseksi markkinariskiä koskevien erityisten ilmoittamisvaatimusten osalta (EUVL L 89, 16.3.2021, s. 3).
         
            (8)  Luettavissa EPV:n verkkosivuilla.
         
            (9)  Luettavissa EPV:n verkkosivuilla.
         
            (10)  Luettavissa EPV:n verkkosivuilla.
         
            (11)  Luettavissa EPV:n verkkosivuilla.